
UČEBNÉ OSNOVY
Nižšie stredné vzdelávanie


	Vzdelávacia oblasť:	Umenie a kultúra
	Predmet:	VÝTVARNÁ VÝCHOVA
	Stupeň vzdelávania:	ISCED 2
	Ročník:	8. ročník
Počet hodín:	33 hodín (1 hodina týždenne )
	Školský rok:	2026/2027

1. CHARAKTERISTIKA PREDMETU

	Výtvarná výchova je predmet, na ktorom žiaci prostredníctvom výtvarných činností spoznávajú vyjadrovacie prostriedky vizuálnych umení (kresby, maľby, plastiky, fotografie, dizajnu, architektúry, videa a filmu). Všetky ostatné didaktické formy ako používanie učebnice, edukačných materiálov, premietanie filmov a podobne sú len doplnkovými aktivitami (v rámci motivácie alebo následných ukážok, diskusií). 

Ťažiskom je práca žiakov s výtvarnými materiálmi, technikami a nástrojmi (od ceruzky až po fotoaparát a počítač). Zahŕňa tvorbu od vymyslenia nápadu (čo chcú žiaci vytvoriť), cez nachádzanie formy (ako to vyjadriť), až po realizáciu (schopnosť previesť nápad a formu v materiáli prostredníctvom výtvarnej techniky). Prostredníctvom tohto procesu sa jednak zvyšuje gramotnosť žiakov – schopnosť rozumieť vizuálnym znakom na základe vlastnej skúsenosti, jednak sú uvádzaní do znalosti rôznych foriem súčasnej vizuálnej kultúry i kultúrnej tradície. Žiaci touto formou získavajú dôležité kompetencie porozumenia reklame, filmu a videu, dizajnu, architektúre; fotografiám obrazom a objektom, ktoré ich obklopujú a vytvárajú ich „obraz sveta“. 

HLAVNÝ CIEĽ PREDMETU 
Žiaci sú prostredníctvom aktívnych činností uvádzaní do vizuálnej kultúry a komunikácie – na úrovni poznania i vlastného vyjadrovania. 

Žiaci 
· spoznávajú vyjadrovacie prostriedky vizuálnych umení – výtvarného umenia, fotografie, dizajnu, architektúry, videa a filmu, rozumejú im a získavajú základnú gramotnosť v ich používaní, 
· rozvíjajú si pozorovacie schopnosti, schopnosti reagovať na vizuálne podnety a výtvarne ich spracovávať, 
· rozvíjajú tvorbu vlastných myšlienkových konceptov a ich formálnu a technickú realizáciu, 
· spoznajú a slovne pomenujú (výraz), formu, námet umeleckých diel a svoj zážitok z nich výtvarne interpretujú, 
· poznávajú vybrané typické diela vizuálnej kultúry, reprezentujúce smery moderného a súčasného umenia a historické slohy, 
· osvojujú si primerané kultúrne postoje, názory a hodnotové kritériá; cez zážitky aktívneho vyjadrovania a vnímania umeleckých diel sú uvádzaní do poznávania hodnôt umenia a kultúry – vo vzťahu k tradícií a na úrovni aktuálneho myslenia a interpretácie. 



3. [bookmark: page3]TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD

Výtvarné vyjadrovacie prostriedky– 4h

	Transformácia vybraného motívu do niekoľkých tvarových štýlov (napr. geometrizácia, znejasnenie, vyskladanie z iných tvarov, redukcia na obrys, vyjadrenie linkou, bodmi, vyjadrenie plastickosti ...) 

Žiak na konci 8. ročníka základnej školy vie/dokáže: 
· štylizovať motív. 


Možnosti zobrazovania videného sveta – 3 h

	Zobrazovanie výrazu tváre, karikatúra podľa fotografických portrétov (prepojené s tematickým radom podnety fotografie); subjektívne transformovanie videnej reality, nadsadenie a štylizácia foriem umocňujúca výraz, expresionistické portréty, výrazové hlavy.

Žiak na konci 8. ročníka základnej školy vie/dokáže: 
· zobraziť charakteristický výraz rôznych emócií prostredníctvom portrétu (karikatúry). 

Podnety moderného a súčasného výtvarného umenia - 2 h

	Umenie inštalácie: inštalácia (alebo: pre konkrétny priestor/z konkrétnych predmetov/z vytvorených rekvizít/z prírodnín...), fotodokumentácia, umenie performancie a happeningu : performancia (samostatná – symbolika gesta, postoja, pohybu); happening (skupinový; napr. zorganizovaný nevšedný zážitok).

Žiak na konci 8. ročníka základnej školy vie/dokáže: 
· vymenovať podstatné znaky umenia inštalácie, 
· predviesť performanciu na vlastnú tému. 

Výtvarné činnosti inšpirované dejinami umenia – 2h

	Barokové umenie (barokové maliarstvo, sochárstvo, architektúra, odievanie, typografia ...), výtvarné reakcie žiakov na vybraný barokový artefakt.

Žiak na konci 8. ročníka základnej školy vie/dokáže: 
· rozpoznať typické znaky barokového maliarstva, sochárstva a architektúry. 

Škola v galérii – 4h

	Umenie v galérii, rozdiel medzi múzeom umenia a výstavou, krátka slovná (písomná) reflexia („recenzia“) výstavy alebo virtuálnej galérie, časopisy o súčasnom umení/dizajne/ architektúre.

Žiak na konci 8. ročníka základnej školy vie/dokáže: 
· diskutovať o videnej výstave, alebo prehliadke virtuálneho múzea na internete. 


Podnety architektúry – 4 h

	Interiér a exteriér (špecifiká a vzájomné vzťahy), výraz a funkcie vnútorného a vonkajšieho priestoru, tvaroslovie a materiály, návrh vnútorného a vonkajšieho usporiadania vybraného typu architektúry.

Žiak na konci 8. ročníka základnej školy vie/dokáže: 
· rozlíšiť funkcie a výraz interiéru a exteriéru, 
· navrhnúť vonkajší a vnútorný priestor ľubovoľnej stavby. 

Podnety fotografie – 2 h

	Fotografovanie portrétu (osvetlenie, výraz, formát, výrez, profil, trištvrte profil, en face, podhľad, nadhľad), portrétna fotografia pozn. prepojenie s tematickým celkom: zobrazovanie skutočnosti.

Žiak na konci 8. ročníka základnej školy vie/dokáže: 
· rozlišovať rôzne spôsoby komponovania portrétu. 

Podnety videa a filmu – 2 h

	Video a film – spoločné znaky a rozdiely; žánre filmu (dokument, komédia, horor, detektívka, sci-fi, seriál ...) , charakteristické znaky jednotlivých žánrov; napodobnenie vybraného žánru (napr. na úrovni scenára, storybordu, krátkeho videa), alebo zostrih klipu z ukážky vybraných žánrov pozn.: možnosť prepojenia s tematickým celkom: elektronické médiá.
Žiak na konci 8. ročníka základnej školy vie/dokáže: 
· rozlišovať základné filmové žánre. 

Elektronické médiá – 4 h

	Zostrih – montáž z častí (krátkych ukážok) filmov (napr. stiahnutých z portálu youtube) alebo z vlastných videozáberov, strihanie, výber častí, spájanie, inštalácia zvuku 
výber hudby/zvuku, ruchu k danej scéne (napr. z internetových zdrojov) – spájanie obrazu a zvuku v počítačovom programe pozn. možnosť prepojenia s tematickým celkom: podnety filmu a videa.

Žiak na konci 8. ročníka základnej školy vie/dokáže: 
· poznať zásady strihania videa. 

Podnety dizajnu – 2 h

	Reklama, vybraná forma reklamného dizajnu: návrh(plagát, reklamný nápis, banner, billboard, svetelná reklama, reklamný predmet…), návrh a zalomenie reklamného sloganu, textu, plagátu (bilboardu) – vzťah obrazu a textu; reklama na vlastný produkt (napríklad výrobok, dizajn…) alebo akciu/event/koncert/športové podujatie/školský večierok… 
tvorba reklamnej kampane, reklamný dizajn pozn. možnosť prepojiť s predmetom informatika.

Žiak na konci 8. ročníka základnej školy vie/dokáže: 
· zhotoviť jednoduchý reklamný produkt, 
· objasniť zámery reklamy. 

Tradície a podnety remesiel – 3h

	Tradície a súčasnosť , charakteristické prvky (tradície, zvyky, slávnosti, jedlá ...), vlastnej rodiny (sociálnej skupiny), charakteristické znaky svojho domova, rodinné rituály, náboženské rituály, rituály vekových skupín, školské a triedne rituály, subkultúry pozn.: možnosť prepojiť s tematickým celkom: podnety moderného a súčasného výtvarného umenia – performancia, happennig.

Žiak na konci 8. ročníka základnej školy vie/dokáže: 
· poznať tradície svojho prostredia, 
· výtvarne interpretovať typický podnet svojho sociálneho (rodinného) prostredia. 

Synestetické podnety – 1 h

	Hmatové pocity, vnímanie kvality povrchu: teplo – chlad, hladkosť – drsnosť, vlhkosť – suchosť, mäkkosť – tvrdosť, slizkosť... ; vnímanie tvaru: hranatý – zaoblený, tupý – ostrý, jednoduchý – zložitý... ; vnímanie váhy, veľkosti, dotyku, bolesti, pohybu... ; vyjadrenie hmatového pocitu (perfomačné, farebné, tvarové, prostredníctvom symbolu, motívu alebo subjektívne abstraktného zobrazenia).

Žiak na konci 8. ročníka základnej školy vie/dokáže: 
· výtvarne interpretovať hmatové pocity. 



Podnety poznávania sveta – 3 h

	Výtvarné vyjadrenie matematických úkonov (sčítanie, odčítanie, násobenie delenie...), náhrada čísel tvarmi, farbami, grafickými prvkami, zobrazeniami motívov 
variácie, kombinácie, transformácie, rady a série vybraných prvkov plynulé a pretržité, rastúce a klesajúce ... 

Žiak na konci 8. ročníka základnej školy vie/dokáže: 
· nachádzať analógie medzi matematikou a výtvarným vyjadrovaním, kompozíciou. 


4. PRIEREZOVÉ TÉMY

TBZ - tvorba projektu a prezentačné zručnosti, 
ENV - environmentálna výchova,
MDV - mediálna výchova,
MUV- multikultúrna výchova,
DOV - dopravná výchova,
OZO - ochrana života a zdravia,
OSR - osobnostný a sociálny rozvoj,
VMR - výchova k manželstvu a k rodičovstvu,
PDV - protidrogová výchova,
PRV – právna výchova - výchova k humanizmu a ľudským právam,
RLK – Regionálna výchova a tradičnáľudová architektúra. 

5. METÓDY A FORMY PRÁCE – STRATÉGIE VYUČOVANIA


Pedagogické stratégie vyučovania v našej škole určujú metódy a formy práce učiteľov, ktorých premyslený výber, logické usporiadanie a kombinovanie je prostriedkom motivácie žiakov na vyučovaní a učení sa. 
	Sú prostriedkom na dosiahnutie cieľov, ktoré sme si vytýčili a pomáhajú rozvíjať kľúčové kompetencie žiakov.
	Podporujeme výučbu pomocou didaktickej techniky, semináre, diskusie, samostatné
a tímové projekty, prezentácie výstupov. Dôraz kladieme na zodpovednosť a samostatnosť zaučenie. Vo vyučovacom procese využívame IKT. 
	U žiakov rozvíjame tvorivé myslenie, samostatnosť, aktivitu a sebahodnotenie. Osobnostný a sociálny rozvoj realizujeme stimuláciou skupín so slabšími vyučovacími výsledkami a podporou individuálnych schopností žiakov.
	V oblasti emocionálnej výchovy podporujeme u žiakov zdravé psychické vedomie,
učíme ich pracovať s trémou, so stresom, vedieť primerane reagovať v záťažových situáciách,
vedieť prijať kritiku a primerane na ňu reagovať. Všímame si talenty v jednotlivých oblastiach a rozvíjame ich do maximálne možnej miery.

Vo vyučovacom procese uplatňujeme nasledovné metódy práce:
· Inovatívne metódy práce
· Participatívne metódy – patria sem dialóg a diskusia, situačné či prípadové štúdie, inscenačné metódy, brainstormingové metódy.
· Pozorovanie - žiak vníma veci všetkými zmyslami.
· Situačná metóda – metóda učenia sa zažitými situáciami a skúsenosťami.
· Tvorba posterov – žiak si v praxi overuje získané zručnosti a vedomosti, rozvíjame spoluprácu a kooperáciu, žiak sa učí byť zodpovedný za svoje učenie.
· Prezentácia výsledkov svojej práce – pomáha v rozvoji zodpovednosti žiaka, žiak vie porovnať (zhodnotiť) stav svojich získaných zručností a vedomostí so sebou
samým (v čom sa zlepšil). 
· Metóda rozvoja spolupráce – rozvíjame ňou vzájomnú komunikáciu medzi žiakmi a schopnosť pracovať podľa pravidiel.
· Metóda riešenia problémov – prostredníctvom nej si žiak rozvíja logické, kritické a tvorivé myslenie.
· Metódy práce s informáciami –schopnosť a zručnosť zhromažďovať, triediť, analyzovať, zovšeobecňovať a vyhodnocovať získané informácie napr.z odborných kníh, z publikácií, z internetu, ale aj z iných učebných zdrojov.
· Metóda rozvoja metakognície žiaka – poznávanie vlastného poznávania– žiak sa pomocou uplatnenia tejto metódy učí poznávať sám seba – svoje poznanie, pozná svoje silné a slabé stránky.
· Inscenačné metódy – pomocou nej si žiaci overia stav schopností, zručností a spôsobilostí v zinscenovaných úlohách, situáciách (predpokladá sa tu úzke prepojenie s metódou riešenia problémov).
· Metóda rozvoja sebarealizácie žiaka – uplatňovaním tejto metódy ponúkame žiakom sebarealizovať sa v tom, v čom sú dobrí (ja - ako sa mne pracovalo, čo som získal, čo ešte neviem, ako som pomohol v skupine, sebahodnotenie).
· Metóda práce s IKT – uplatňovaním tejto metódy žiaci získajú zručnosť pri práci s informačno-komunikačnými technológiami.

Inovatívne formy práce
	V našej škole učitelia uplatňujú vo vyučovacom procese tieto formy práce:

· Skupinové vyučovanie
· Projektové vyučovanie 
· Kooperatívne vyučovanie 
· Vychádzky, exkurzie, výlety 
· Súťaže, kvízy 	
6. HODNOTENIE PREDMETU

Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice – výborný, chválitebný, dobrý, dostatočný, nedostatočný (Metodický pokyn č. 22/2011 č. 2011-3121/12824-4-921 na hodnotenie žiakov základnej školy a Príloha č. 2 k metodickému pokynu č. 22/2011 – Zásady hodnotenia žiaka so zdravotným znevýhodnením začleneného v základnej škole). 

Predmet bude hodnotený známkou, v ktorej sa prejavia kritéria:

a) priebeh vytvárania postojov:

- prístup k činnostiam z hľadiska tvorivosti, t. j. uplatnenie vlastných inovatívnych nápadov a
Vlastného zamerania při realizácii edukačnej úlohy,
- otvorenosť voči experimentovaniu, skúšaniei ných, svojských riešení,
-cieľavedomosť riešení,
- záujem o činnosti v rámci edukačných úloh a prípravy pomôcok,
- schopnost spolupracovať,
- schopnost zaujímať stanoviská k výsledkom svojej práce a práce spolužiakov;

b) priebeh získavania zručností a spôsobilostí:
- technické zručnosti (ovládanie požadovaných nástrojov, materiálov a technických operácií
s nimi),
- formálne zručnosti (vyjadrovanie sa prostredníctvom výtvarného jazyka),
- mentálne spôsobilosti na úrovni rozvoj a vnímania a prežívania,
- mentálne spôsobilosti na úrovni rozvoja predstavivosti a fantázie,
- mentálne spôsobilosti na úrovni myslenia (vlastné témy, koncepcie, návrhy; schopnosť
analyzovať a syntetizovať, pomenovať procesy, interpretovať zážitky);

c) priebeh získavania vedomostí:
- znalosti oblastí vizuálnej kultúry a výtvarného umenia súvisiacich s preberanými
edukačnými úlohami,
- pochopenie výtvarného diela a schopnost interpretovať ho,
- znalost materiálov, techník, médií a procesov ich používania;

d) schopnosť realizácie výsledného artefaktu.

Stupeň hodnotenia:
Výborný
· Žiak spĺňa kritériá (a – d) na vynikajúcej úrovni:
· žiak je iniciatívny a tvorivý vo výtvarnom vyjadrovaní, uplatňuje vlastné nápady, je otvorený voči novým podnetom a experimentovaniu,
· žiak dokáže vyjadriť veku primerané postoje (vkus, názor, spolupráca, individualita) v
oblasti vizuálnej kultúry,
· žiak ovláda zručnosti (technické, nástrojové, materiálové) podľa požiadaviek ročníkových kompetencií na vynikajúcej úrovni,
· žiak preukazuje vedomosti z oblasti vizuálnej kultury primerané edukačným úlohám
· žiak dokáže rešpektovať vlastný tvorivý výsledok a je tolerantný voči tvorivým
prejavom, názorom a vkusu iných,
· žiak zrealizoval artefakt primerane svojmu veku a schopnostiam.

Chválitebný
· Žiak realizuje edukačné úlohy priemerne, chýba mu iniciatívnosť, tvorivosť, tolerancia, nerozširuje svoju flexibilnosť, neosvojuje si nové vyjadrovacie prostriedky, podlieha predsudkom a stereotypom.

Dobrý
· Žiak realizuje edukačné úlohy na nízkej úrovni, bez vlastného vkladu, s ťažkosťami
aplikuje získané zručnosti a poznatky v nových oblastiach.

Dostatočný
· Žiak realizuje edukačné úlohy na nízkej úrovni, bez vlastného vkladu, s ťažkosťami
aplikuje získané zručnosti a poznatky v nových oblastiach.

Nedostatočný
· Žiak nespĺňa kritériá, nemá záujem o výtvarné aktivity, neguje vyučovací proces.

7. UČEBNÉ ZDROJE

· Učebnica: ČARNÝ, L.: Výtvarná výchova pre 8. ročník
· ČARNÝ, L. a kol.: Výtvarná výchova na ZŠ Edukačné DVD
· edukačné DVD,
· knihy,
· časopisy,
· obrazový materiál,
· encyklopédie výtvarného umenia
· interaktívnatabuľa
· internet

